3. melléklet

a 4/2013(II.24.) önkormányzati rendelethez

Településképi bejelentéshez kötött tevékenységek

I. Építési tevékenységek

1. Önálló reklámtartó építmény építése, meglévő felújítása, helyreállítása, átalakítása, korszerű­sítése, bővítése, megváltoztatása, melynek a mérete az építési tevékenység után sem haladja meg
2. beépítésre nem szánt területen a 9,0 m magasságot,
3. beépítésre szánt területen a 4,5 m magasságot.
4. Megfelelőség Igazolással vagy teljesítmény-nyilatkozattal és jóváhagyott műszaki specifiká­cióval rendelkező építményszerkezetű, vagy tömegtartózkodás céljára nem szolgáló, vagy leg­feljebb 180 napig fennálló
5. vendéglátó, kereskedelmi, sportolásra, valamint előadás tartására szolgáló építmény,
6. kiállítási vagy elsősegélyt nyújtó építmény.
7. Önálló elektronikus hírközlési építmény.
8. Reklámok elhelyezése
9. A Belvárosban létesíthető, elhelyezhető hirdetményre, hirdető berendezésre meghatározott feltételektől (méret, darabszám, elhelye­zési mód, stb.) eltérő hirdetmény, hirdető berendezés létesítés, elhelyezés, az 1 m2 felület­nagyságot meg nem haladó cégtábla és az 1 m2 felületnagyságot meg nem haladó méretben térbeli vagy festett betűkből álló felirat kivételével.
10. Építmények rendeltetésének megváltoztatása

Ibrány Város helyi építési szabályzatáról és szabályozás tervéről szóló helyi önkormányzati rendeletben (a továbbiakban: helyi építési szabályzat) 5. § szerinti rendeltetés megváltoztatások, különösen ha:

1. az új rendeltetés parkoló igénye növekszik,
2. lakó rendeltetés más rendeltetésre változik,
3. meglévő rendeltetés ipari, gazdasági, vendéglátó, egészségügyi rendeltetésre változik.